b'\n_START_ARTICLE_\nNaturmetodens Sproginstitut\n_START_PARAGRAPH_\nNaturmetodens Sproginstitut i K\xc3\xb8benhavn var en korrespondancekursusskole i flere af de st\xc3\xb8rre fremmedsprog._NEWLINE_Skolens grundl\xc3\xa6ggende filosofi var at l\xc3\xa6re sprog efter naturmetoden; men hvor barnets f\xc3\xb8rste sprogindl\xc3\xa6ring kun er mundtligt baseret, var skolens kursusmaterialer lektionsh\xc3\xa6fter, der blev fremsendt, s\xc3\xa5 l\xc3\xa6nge der blev betalt. Til h\xc3\xa6fterne var knyttet l\xc3\xa6rerhj\xc3\xa6lp, s\xc3\xa5ledes at brevkursisten korresponderede med den tilknyttede l\xc3\xa6rer._NEWLINE_Oprindelig d\xc3\xa6kkedes de moderne sprog; men Hans Henning \xc3\x98rberg fik overbevist ledelsen om, at metoden kunne praktiseres ogs\xc3\xa5 for latin, s\xc3\xa5 han blev ansat til at forest\xc3\xa5 denne undervisning, og hvor vi ikke har h\xc3\xb8rt om instituttet de seneste fyrre \xc3\xa5r i forbindelse med de nulevende sprog, har \xc3\x98rberg holdt omtalen i live gennem sit latinprojekt op til nutiden (2010).'